CELEX: 62016CN0329
Language: el
Date: 2016-06-13 00:00:00
Title: Υπόθεση C-329/16: Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 13 Ιουνίου 2016 — Syndicat national de l’industrie des technologies médicales (SNITEM), Philips France κατά Premier ministre, Ministre des Affaires sociales et de la Santé

16.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/22
            
         Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 13 Ιουνίου 2016 — Syndicat national de l’industrie des technologies médicales (SNITEM), Philips France κατά Premier ministre, Ministre des Affaires sociales et de la Santé
   (Υπόθεση C-329/16)
   (2016/C 296/30)
   Γλώσσα διαδικασίας: η γαλλική
   
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   
      Αιτούσες: Syndicat national de l’industrie des technologies médicales (SNITEM), Philips France
   
      Καθών: Premier ministre, Ministre des Affaires sociales et de la Santé
   
      Προδικαστικό ερώτημα
   
   Πρέπει η οδηγία 93/42/ΕΟΚ της 14ης Ιουνίου 1993 (1) να ερμηνευθεί υπό την έννοια ότι λογισμικό με αντικείμενο να δοθεί στους συνταγογράφους που ασκούν το επάγγελμά τους εντός ή εκτός νοσηλευτικού ή ιατροκοινωνικού ιδρύματος βοήθεια κατά τη συνταγογράφηση φαρμάκων, προκειμένου να ενισχυθεί η ασφάλεια της ιατρικής συνταγής, να διευκολυνθεί η εργασία του συνταγογράφου, να προωθηθεί η συμβατότητα της συνταγής με τις εθνικές κανονιστικές απαιτήσεις και να μειωθεί το κόστος θεραπείας με διατήρηση της ίδιας ποιότητας, συνιστά ιατροτεχνολογικό προϊόν κατά την έννοια της οδηγίας αυτής, όταν το λογισμικό αυτό διαθέτει τουλάχιστον μία λειτουργία η οποία καθιστά δυνατή τη χρήση στοιχείων του συγκεκριμένου ασθενούς με σκοπό να βοηθηθεί κατά τη συνταγογράφηση ο ιατρός του, ιδίως με το να εντοπίσει τις αντενδείξεις, τις αλληλεπιδράσεις με άλλα φάρμακα και τις υπερβολικές δοσολογίες, μολονότι το ίδιο δεν αναπτύσσει δράση εντός ή επί του ανθρωπίνου σώματος;
   
      (1)  Οδηγία 93/42/ΕΟΚ του Συμβουλίου, της 14ης Ιουνίου 1993, περί των ιατροτεχνολογικών προϊόντων (ΕΕ L 169, σ. 1).